钦定古今图书集成/明伦汇编/氏族典/第213卷 > 《四川总志》 > 何颙
## 钦定古今图书集成/明伦汇编/氏族典/第213卷 > 《四川总志》 > 何颙

按《后汉书何颙传》：“颙字伯求，南阳襄乡人也。少游学
洛阳，显名太学。友人虞伟高有父仇，未报而笃病将
终。颙往候之，伟高泣而诉。颙感其义，为复仇，以头醊
其墓。及陈蕃、李膺之败，颙以与蕃、膺善，遂为宦官所
陷，乃变姓名，亡匿汝南间。所至皆亲其豪杰，有声荆
豫之域。袁绍慕之，私与往来，结为奔走之友。颙辟司”
空府，每三府会议，莫不推颙之长。及董卓秉政，逼颙
以为长史，托疾不就，乃与司空荀爽、司徒王允等共
谋卓。会爽薨，颙以它事为卓所系，忧愤而卒。